ID-DEĊIŻJONI TAL-KUNSILL 2004/567/ĠAI
tas-26 ta' Lulju 2004
li temenda d-Deċiżjoni 2000/820/ĠAI li tistabbilixxi Kulleġġ Ewropew tal-Pulizija (CEPOL)
IL-KUNSILL TA' L-UNJONI EWROPEA,
Wara li kkunsidra t-Trattat dwar l-Unjoni Ewropea, u b'mod partikolari l-Artikolu 30(1)(ċ) u l-Artikolu 34(2)(ċ) tiegħu,
Wara li kkunsidra l-inizjattiva tar-Renju Unit (1),
Wara li kkunsidra l-Opinjoni tal-Parlament Ewropew (2),
Billi:
(1)
Bid-Deċżjoni 2004/97/KE, Euratom, ir-Rappreżentanti ta' l-Istati Membri, li ltaqgħu fil-livell ta' Kapijiet ta' Stat jew Gvern fit-13 ta' Diċembru 2003, ftehmu dwar il-lokazzjoni tas-sede ta' ċerti Uffiċċji u Aġenziji ta' l-Unjoni Ewropea, inkluż is-sit tas-CEPOL (3).
(2)
Dak il-ftehim għandu jiġi nkorporat fid-Deċiżjoni 2000/820/ĠAI (4),
IDDEĊIEDA KIF ĠEJ:
Artikolu 1
Deċiżjoni tal-Kunsill 200/820/JHA hi hawnhekk emendata kif ġej:
1)
L-Artikolu 1(1) għandu jiġi mibdul bis-segwenti:
“1. Kulleġġ Ewropew tal-Pulizija (CEPOL) qiegħed hawn jiġi stabbilit. Għandu jkollu s-sede tiegħu fi Bramshill, fir-Renju Unit.”.
2)
L-Artikolu 4(1) għandu jiġi mibdul bis-segwenti:
“1. Il-bord regolatorju għandu jistabbilixxi segretarjat permanenti biex jgħin lis-CEPOL fid-dmirijiet amministrattivi meħtieġa sabiex jiffunzjona u jimplimenta l-programm annwali u, fejn xieraq, il-programmi u l-inizjattivi addizzjonali. Is-segretarjat għandu jkollu s-sede tiegħu fi Bramshill.
L-arranġamenti meħtieġa dwar l-akkomodazzjoni li għandha tiġi provduta għas-CEPOL fir-Renju Unit u l-faċilitajiet li għandhom jiġu magħmula disponibbli mir-Renju Unit, kif ukoll regoli partikolari applikabbli fir-Renju Unit għall-membri ta' l-organi tas-CEPOL, id-Direttur amministrattiv tiegħu, impjegati u membri tal-familji tagħhom għandhom jiġu stabbiliti fi ftehim dwar kwartieri ġenerali bejn is-CEPOL u r-Renju Unit wara li tinkiseb l-approvazzjoni ġenerali tal-bord regolatorju.”.
Artikolu 2
Din id-Deċiżjoni għandha tidħol b'effett fil-jum ta' wara dak tal-pubblikazzjoni tagħha.
Artikolu 3
Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.
Magħmula fi Brussell, nhar is-26 ta' Lulju 2004.